*Οι εγκλίσεις είναι τρεις: η* ***οριστική,*** *η* ***υποτακτική*** *και η* ***προστακτική****.*

***Β) Τι δηλώνουν οι εγκλίσεις στις ανεξάρτητες προτάσεις***

1. *Η οριστική δηλώνει*

*α. το πραγµατικό: Ο Πέτρος δεν προσέχει.*

*β. το δυνατό: Αν είχα τώρα αυτά τα χρήµατα, θα αγόραζα ένα σπίτι*

*(= θα µπορούσα να αγοράσω).*

*γ. το πιθανό: Βήχεις θα είσαι κρυολογηµένος (= ίσως είσαι).*

*δ. ευχή: Στερνή µου γνώση, να σ' είχα πρώτα (= µακάρι να σε είχα).*

*ε. παράκληση: Δεν πηγαίνεις και εσύ µαζί τους; (= πήγαινε).*

1. *Η υποτακτική δηλώνει*

*α. το ενδεχόµενο: Ίσως να έρθει.*

*β. το επιθυµητό: Ας γίνω καλά και θα δεις*

*γ. προτροπή: Ας περιµένουµε λίγο.*

*δ. παραχώρηση: Ας φορέσει ό, τι θέλει.*

*ε. ευχή: Ο Θεός ας τον συγχωρήσει.*

*στ. το δυνατό: Εκεί ν' ακούσεις φωνές και φασαρία!*

*ζ. απορία: Τι να κάνω;*

*η. το πιθανό: Βρέξει χιονίσει, εγώ θα πάω.*

*θ. προσταγή ή απαγόρευση: Να µη µε ξαναενοχλήσεις.*

1. *Η προστακτική δηλώνει*

*α. προσταγή: Κοίταξε τη δουλειά σου!*

*β. απαγόρευση: Μη γράφετε στα θρανία.*

*γ. προτροπή: Γράψε µας µόλις φθάσεις.*

*δ. παράκληση: Παιδιά µου, µη µ' αφήνετε µόνο!*

*ε. ευχή: Πρόσεχε εκεί που θα πας!*

*στ. έντονη ενέργεια: Άνοιξε κλείσε, χάλασε η πόρτα.*

***Χρονική Βαθμίδα :***

*Ανάλογα µε τη χρονική βαθµίδα (παρόν, παρελθόν, µέλλον) που δηλώνουν, οι χρόνοι του ρήµατος διακρίνονται σε:*

*α. παροντικούς (ενεστώτας, παρακείµενος)*

*β. παρελθοντικούς (παρατατικός, αόριστος, υπερσυντέλικος)*

*γ. µελλοντικούς (µέλλοντας εξακολουθητικός,στιγµιαίος ή συνοπτικός µέλλοντας, συντελεσµένος µέλλοντας)*

*Σηµείωση! Ο παρακείµενος αναφέρεται σε γεγονός που έγινε στο παρελθόν, αλλά τα αποτελέσµατά του φτάνουν στο παρόν*

***Ποιόν ενεργείας :***

*Ανάλογα µε τον τρόπο (ποιόν ενέργειας) που γίνεται αυτό που σηµαίνει το ρή­µα, οι χρόνοι διακρίνονται σε:*

*α)* ***μη συνοπτικούς*** *(ενεστώτας, μέλλοντας εξακολουθητικός, παρατατικός), όταν φανερώνουν εξακολούθηση ή επανάληψη.*

*β)* ***συνοπτικούς*** *(στιγμιαίος ή συνοπτικός μέλλοντας, αόριστος),όταν παρουσιάζουν κάτι συνοπτικά.*

*γ)* ***συντελεσμένους*** *(παρακείμενος, υπερσυντέλικος, συντελεσμένος μέλλοντας), όταν αυτό που δηλώνουν είναι τελειωμένο.*

|  |  |  |  |
| --- | --- | --- | --- |
| ***ΟΙ ΧΡΟΝΟΙ ΤΟΥ ΡΗΜΑΤΟΣ*** | | | |
| ***ΠΟΙΟΝ ΕΝΕΡΓΕΙΑΣ***  *(Πώς γίνεται αυτό που δηλώνει το ρήμα)* | ***ΧΡΟΝΙΚΗ ΒΑΘΜΙΔΑ***  *(Πότε γίνεται αυτό που δηλώνει το ρήμα)* | | |
|  | ***Παρόν*** | ***Παρελθόν*** | ***Μέλλον*** |
| *Μη συνοπτικό* | *Ενεστώτας*  *(παίζω)* | *Παρατατικός*  *(έπαιζα)* | *Εξακολ. Μέλλοντας*  *(θα παίζω)* |
| *Συνοπτικό* |  | *Αόριστος*  *(έπαιξα)* | *Συνοπτικός Μέλλ.*  *(θα παίξω)* |
| *Συντελεσμένο* | *Παρακείμενος*  *(έχω παίξει)* | *Υπερσυντέλικος*  *(είχα παίξει)* | *Συντελεσμένος Μέλλ.*  *(θα έχω παίξει)* |

***Προσοχή!*** *Όσα αναφέρονται για τη χρονική βαθµίδα ισχύουν µόνο για την ορι­στική. Η υποτακτική και η προστακτική στις κύριες προτάσεις δηλώνουν πάντα κάτι που θα γίνει στο µέλλον. Στις δευτερεύουσες προτάσεις η υποτακτική δη­λώνει κάτι που θα γίνει µετά από αυτό που δηλώνει το ρήµα της κύριας πρότα­σης, οπότε η χρονική βαθµίδα καθορίζεται από το ρήµα της κύριας πρότασης' Π.χ. Μου ζήτησε να πάω µαζί του. (Η υποτακτική να πάω δηλώνει κάτι που θα γινόταν στο παρελθόν, αφού το ρήµα της κύριας πρότασης αναφέρεται στο πα­ρελθόν, µετά από την πράξη που φανερώνει το ρήµα της κύριας πρότασης.)*

***ΦΥΛΛΟ ΕΡΓΑΣΙΑΣ***

1. ***Ποια είναι η έγκλιση των ρηµάτων µε έντονη γραφή και τι φανερώνει;***

*α. Μακάρι* ***να*** *µας* ***έδινε*** *λίγη προσοχή!*

*β.* ***Ανοίξτε*** *επιτέλους!*

*γ.* ***Να εργάζεστε*** *µε κέφι.*

*δ.* ***Άκουσέ*** *µε, σε* ***παρακαλώ****!*

*ε.* ***Ας ταξιδέψει*** *κι αυτός µαζί µας, αφού το επιθυµεί.*

*στ.* ***Μη βιάζεσαι****, παιδί µου!*

*ζ.* ***Θα ήταν*** *δέκα η ώρα όταν τηλεφώνησε.*

*η.* ***Πήγαµε*** *µε το αεροπλάνο. Με το αυτοκίνητο δε θα προφταίναµε.*

*θ. Τι ώρα* ***να 'ρθω****;*

*ι. Ο Θεός* ***ας*** *του* ***δίνει*** *υγεία.*

1. ***Τροποποιήστε τις επόµενες φράσεις κατά τέτοιον τρόπο, ώστε να δη­λώνουν αυτό που αναφέρεται µέσα στην παρένθεση.***

*α. Πίνουµε στην υγειά σας. (προτροπή)*

*β. Έγινε σύµφωνα µε τις υποδείξεις µου. (προσταγή) γ. Λες ό,τι σου 'ρθει. (αποτροπή)*

*δ. Έκανε πολλά λάθη. (παραχώρηση)*

*ε. Με βοήθησες στις δύσκολες στιγµές µου. (παράκληση)*

*στ. Βγήκε από το νοσοκοµείο. (ευχή)*

*ζ. Έφυγες και δε γύρισες. (προσταγή)*

*η. Θα φύγουµε µετά το φαγητό. (απορία) θ. Πήγαµε µαζί στο σχολείο. (προτροπή) ι. Ξεκουράζεσαι; (προτροπή)*

1. ***Υπογραµµίστε τα ρήµατα στις προτάσεις που ακολουθούν και βρείτε τη χρονική βαθµίδα και το ποιόν της ενέργειας.***

*α. Στις αρχαίες πόλεις γύρω από την ακρόπολη βρίσκονταν η αγορά και οι ναοί.*

*β. Οι Αθηναίοι χρησιµοποίησαν τα χρήµατα του συµµαχικού ταµείου.*

*γ. Οι Μινωίτες λάτρευαν τους θεούς τους στα ιερά.*

*δ. Τα άλση οµορφαίνουν τις πόλεις και προσφέρουν οξυγόνο.*

*ε. Θα σου τηλεφωνώ κάθε µέρα.*

*στ. Τόσα έχει πάθει και µυαλό δεν έβαλε.*

*ζ. Στις έξι θα είµαι ντυµένη και θα σε περιµένω.*

*η. Αύριο θα πάω στην αγορά για ψώνια.*

*θ. Ο ναύτης είχε ακουµπήσει στην πλώρη και κοίταζε µακριά.*

1. ***Διατυπώστε τις φράσεις µε τα ρήµατα στον παρατατικό***

*α. Αυτά τα θέµατα, µας λέει συχνά, δεν τον εµπνέουν στην ποίησή του.*

*β. Εµένα µε ενδιαφέρει η πλοκή σε ένα πεζογράφηµα.*

*γ. Δεν επιτρέπει σε κανέναν την τακτοποίηση της βιβλιοθήκης της γιατί τη φροντίζει η ίδια.*

*δ. Συγγράφει µια επιστηµονική µελέτη.*

1. ***Γράψτε στην οριστική του αορίστου το αντίστοιχο πρόσωπο των ρη­µάτων που σας δίνονται.***

***α. ξέρω στ. ευχαριστεί***

*β. βλέπουµε ζ. εµπνέω*

*γ. ορίζετε η. ερχόµαστε*

*δ. πίνουν θ. εκφράζουν*

*ε. ενδιαφέρεις ι. υπάρχει*

1. *Στο παρακάτω κείµενο βρείτε και υπογραµµίστε τους µονολεκτικούς και τους περιφραστικούς χρόνους και δώστε για κάθε χρόνο τη χρονι­κή βαθµίδα και το ποιόν της ενέργειας.*

*«Οι Έλληνες έγραψαν αρχικά τη γλώσσα τους με μια μορφή του προελληνικού αλφαβήτου που λέγεται Γραμμική Β΄. Με το αλφάβητο αυτό έχουν γραφεί οι ελληνικές επιγραφές της Κνωσού, της Πύλου κ.λ.π. Οι επιγραφές αυτές, που έχουν βρεθεί κατά καιρούς, διαβάστηκαν μόνο το 1953, ύστερα από την ανακάλυψη της σημασίας των γραμμάτων από τον Άγγλο Μ. Βέντρις. Επειδή, όμως, το αλφάβητο αυτό παρουσίαζε μεγάλες δυσκολίες, γιατί απαιτούσε 90 γράμματα, οι Έλληνες κατά το 10ο ή 9ο αι. π.Χ. θα το εγκαταλείψουν και θα πάρουν το φοινικικό αλφάβητο, με το οποίο και θα γράφουν πια, προσαρμόζοντάς το στις ανάγκες της ελληνικής φθογγολογίας.»*